Jeg vil først få lov til å fremme det forslaget som ligger på bordet, som SV har levert i dag. Det går – for å si det kort – ut på at én av de ledige plassene som det nå blir ryddet rom for i Omsetningsrådet, gis til en representant for økologisk landbruk, helt i tråd med det vi har tatt opp før i dag. Omsetningsrådet beslutter bruk av midler til markedsregulering, opplysningstiltak og faglige tiltak. I en seriøs satsing for å nå målet om at 10 pst. av norsk landbruk skal være økologisk om 10 år, må erfaring fra og viktige hensyn for økologisk landbruk være en del av grunnlaget for aktuelle tiltak. Og en representant for økologisk landbruk vil samtidig sikre jordbruket fortsatt flertall i Omsetningsrådet. Markedsføring og logistikk har vist seg å være et hovedproblem for økologiske matvarer i startfasen. Landbrukssamvirket og dagligvarekjedene har ikke tilpasset kompetanse og struktur, og de mangler også dessverre motivasjon for å lykkes med økologiske varer. En altfor stor del av disse varene kommer ikke fram til forbrukerne som økovarer. Dermed mister forbrukerne varemangfold, og landbruket mister merverdi, utviklingsmotivasjon og konkurransekraft. Vi mener at det er en kostbar sløsing med muligheter. Erfaringer fra andre land og fra forskjellige markedsprosjekter her i landet viser at en effektiv markedsføring og distribusjon av økologiske varer i en utviklingsfase må skje gjennom små og spesialiserte omsetningskanaler, der økobøndene sjøl kobles mer direkte inn i markedsføring og varesalg. Det er bakgrunnen for forslaget, og jeg ønsker dermed at det blir tatt med i avstemningen i saken.
Representanten Karin Andersen har teke opp det forslaget som ho refererte til.
Jeg vil bare ta opp mindretallsforslaget fra Fremskrittspartiet og Høyre, som er tatt inn i innstillingen.
Då har representanten Terje Knudsen teke opp det mindretallsforslaget som er trykt i innstillinga. Fleire har ikkje bede om ordet til sak nr. 1.[[Votering, sjå side 426]]
Denne saken er en følge av Stortingets vedtak av 4. april i år om å nedsette en granskingskommisjon som skal foreta en brei gjennomgang av utredning, planlegging, prosjektering og utbygging av ny hovedflyplass for Østlandet og Gardermobanen. Jeg viser til debatten som da fant sted. Lovforslaget om denne granskingskommisjonen følger samme mal som lov om granskingskommisjonen for gransking av påstander om ulovlig overvåking av norske borgere. Loven hjemler frammøte og vitneplikt for kommisjonen. Forklaring gis for lukkede dører, og kommisjonen kan beslutte at vedkommendes identitet ikke skal gjøres kjent. Kommisjonen kan òg kreve at den som besitter et skriftlig bevis, framlegger det for kommisjonen. Det er ulike syn i komiteen og Stortinget på å nedsette denne granskingskommisjonen. Komiteens tilråding til lovvedtak er imidlertid enstemmig og anbefales.
Som fungerende ordfører, Kari Økland, nå sa, er vedtaket fattet i Stortinget mot Arbeiderpartiets og SVs stemmer. Jeg vil bare kort vise til de merknader som Arbeiderpartiet og SV har i innstillingen. Vi vil selvfølgelig respektere det vedtaket som er gjort i Stortinget, og forutsetter at granskingskommisjonen blir nedsatt etter det vedtak som er fattet. Jeg vil allikevel ikke unnlate å si at det er et ganske vidt mandat som er gitt for denne kommisjonen. Vi frykter faktisk også at det skal bli vanskelig å holde den tidsfrist som Stortinget har vedtatt. Men på Arbeiderpartiets vegne vil jeg si at vi skal i hvert fall ikke legge hindringer i veien for at det vedtak som Stortinget gjorde den 4. april, blir etterkommet og fulgt opp på beste måte.
Fleire har ikkje bede om ordet til sak nr. 2.[[Votering, sjå side 627]]
Odelstinget skal votere i sakene nr. 1 og 2.
Under debatten er det sett fram to forslag. Det er: forslag nr. 1, frå Terje Knudsen på vegner av Framstegspartiet og Høgre forslag nr. 2, frå Karin Andersen på vegner av Sosialistisk Venstreparti Presidenten vil foreslå at det fyrst vert votert over forslaget frå Sosialistisk Venstreparti og deretter alternativt mellom innstillinga frå komiteen og forslaget frå Framstegspartiet og Høgre. – Slik vert det gått fram. Forslag nr. 1, frå Framstegspartiet og Høgre, lyder: «Vedtak til lov om endringer i lov av 10. juli 1936 nr. 6 til å fremja umsetnaden av jordbruksvaror[[omsetningsloven]]
Det vert votert over overskrifta til lova og lova i det heile.
Lovvedtaket vil verte sendt til Lagtinget.